open-index/open-wikipedia-markdown huggingface dataset:
Mari Fasting

**Mari Fasting** (født 1. mars 1985 i Moss) er en norsk orienteringsløper. Hun løp for Halden SK og det norske landslaget. Hun har tidligere løpt for den trondheimlokaliserte studentklubben NTNUI og moderklubben OK Moss.
 
Hennes gjennombrudd kom i junior-VM 2005, da hun vant gull på langdistansen og stafetten. Hennes beste individuelle prestasjon i verdenscupen er andreplass på mellomdistanse i Tasmania i 2015. I VM i 2013 ble det stafettgull sammen med Heidi Østlid Bagstevold og Anne Margrethe Hausken Nordberg i de finske skogene. I VM i 2012 vant hun bronse sammen med Silje Ekroll Jahren og Anne Margrethe Hausken.

Individuelt måtte Fasting vente til 2015 før det ble medalje. I Inverness i Skottland greide hun å kjempe seg til en sølvmedalje bak den suverene vinneren, danske Ida Bobach.

## Utmerkelser
* 2015: Årets orienteringsløper - Norges orienteringsforbund

## Eksterne lenker
*
Daniel og Miguel Falcon Græsdal

**Daniel** og **Miguel Falcon Græsdal** (født 5. juli 1995) er trekkspillere fra Skodje i Møre og Romsdal. Tvillingene er kjent for å spille duett. I 2010 vant de NM-gull i klassen for duetter i trekkspill (til og med 15 år), da de oppnådde flere poeng enn sine konkurrenter (105). Norgesmesterskapet fant sted i Mo i Rana. Året før vant de NM-sølv i Orkdal (også til og med 15 år), og i 2012 vant de bronse i Namsos (fra og med 15 år). Sammen med Ørskog Trekkspillorkesters gammeldansgruppe fikk de bronse i 2011 i Skien. I 2013 vant de bronse i Asker.

Duoen begynte å spille da de var sju år gamle og holder på fremdeles. Hvert år deltar de på Distriktsmesterskap og Norgesmesterskap. Distriktsmesterskapene har de vunnet flere ganger, både som solister og duo. Brødrene spiller også for Ørskog Trekkspillorkester som de har gitt ut plate med. Deres store drøm er å videreutvikle seg til de er på et høgt nivå, der de kan bruke trekkspillet aktivt, for eksempel til å undervise, delta på konserter eller til de kan holde egne konserter.

## Referanser


## Eksterne lenker
* ''Håvard Svendsrud m/ elever spiller Piccolo-polka av Harald Henschien''
Sandemose

**Sandemose** er et norsk etternavn med opphav fra Sandermosen i Maridalen i Oslo. Per 2022 er det 23 nordmenn med etternavnet.

## Familien Sandemose

* Jørgen Nielsen (1859–1928), dansk smed og fabrikkeier, gift med Amalie Jacobsdatter (1861–1926), stuepike fra Sandermosen i Maridalen i Oslo
** Aksel Sandemose (født Axel Nielsen, 1899–1965), dansk-norsk forfatter, tok etternavn etter sin mors barndomssted, gift med 1 (1921–1944): Dagmar Ditlevsen (1896–1984), 2 (1944): Eva Borgen (1906–1959), svensk bibliotekar, 3 (1962): Hanne Margrethe Holbek f. Nielsen (f. 1933), skuespiller   
* 1: Bjarne Sandemose (1924–2013), norsk filmmann og oppfinner
** Iben Sandemose (f. 1950), forfatter
*** Mikkel Sandemose (f. 1974), filmskaper
* 2: Jørgen Sandemose (1945–2013), filosof, førstelektor og redaktør
* 2: Espen Sandemose (1945–1954), døde ung av leukemi
* 3: Joachim Holbek (f. 1957), dansk trommeslager og komponist (Aksel Sandemoses stesønn)

## Referanser
Øystein Kvaal Østerbø

**Øystein Kvaal Østerbø** (født 7. juli 1981 i Trondheim) er en norsk orienteringsløper. Han løper for IFK Lidingö, Bækkelagets SK og det norske landslaget. 

Han er kjent som en av få norske løpere som har valgt å satse for fullt på sprintdistansen.

Hans beste prestasjon individuelt i karrieren er fjerdeplass på sprinten under VM i Trondheim i 2010. På hjemmebane i Trondheims gater var Østerbø fattige åtte tideler bak Frederic Tranchand som tok bronsemedaljen. Fra EM har han bronse i stafett fra Otepää i 2006 som personlig bestenotering. I stafett tok han også sine første og eneste VM-medaljer i 2015 da det ble sølvmedalje på både stafett og sprintstafett i Inverness.  

3. juni 2017 vant Østerbø sin andre kongepokal da han gikk helt til topps under norgesmesterskapet i sprint på Hamar.

## Eksterne lenker
*
Batha Est

**Batha Est** er en av tre departmenter i Batha-regionen i Tsjad. Regionens hovedstad er Oum Hadjer.

Batha Est er inndelt i fire sub-prefekturer:
*Oum Hadjer
*Assinet
*Haraze Djombo Kibet
*Am Sack

## Se også
*Tsjads regioner
International Electrotechnical Commission

**International Electrotechnical Commission** (forkortet **IEC**, på fransk ** ''Commission électrotechnique internationale (CEI)'' **) er en ideell, ikke-statlig internasjonal standardiseringsorganisasjon som utformer og publiserer internasjonale standarder for alle typer elektrisk, elektronisk og relatert teknologi under samlebetegnelsen «elektroteknologi». NEK er det norske medlemsorganet i IEC.

IEC sine standarder dekker et bredt spektrum fra produksjon og overføring av strøm, forbrukerelektronikk, halvlederteknologi, fiberoptikk, batterier, solenergi, nanoteknologi, marin energi m.m.. IEC tar seg også av tre internasjonale samsvarsvurderings-systemer som sertifiserer utstyr som følger sine respektive internasjonale standarder.

## Referanser


## Eksterne lenker
*
Hubert Eaton

**Hubert Eaton** (1881–1966) var en amerikansk forretningsmann. 

Han ble født i Liberty i Missouri, og stiftet Forest Lawn-gravlundene i Glendale og i Hollywood Hills i Los Angeles County i California. Disse er spesielt kjent for de mange kjente personene som er gravlagt der. Flere kapeller finnes også på eiendommene og mange bryllup har funnet sted der. Blant disse er bryllupet mellom USAs fremtidige president Ronald Reagan og hans første kone, skuespillerinnen Jane Wyman. 

Da Eaton døde i 1966 ble han gravlagt i Memorial Court of Honor i Great Mausoleum på gravlunden i Glendale.

## Referanser


## Eksterne lenker
*
Massaguet

**Massaguet** er en by i regionen Hadjer-Lamis, i det vestlige Tsjad. En 86,6 km lang motorvei, ferdigstilt i 1969, forbinder Massaguet med N'Djamena.

## Demografi

## Referanser
Friidrett under Sommer-OL 1908 – 3500 meter kappgang menn

**3500 meter kappgang** for menn var en av øvelsene i friidrett under Sommer-OL 1908 i London. Det var første og eneste gangen distansen har vært med på det olympiske programmet og det var også første gangen kappgang var olympisk øvelse. 23 deltakere fra åtte nasjoner deltok i 3500 meter kappgang som ble avviklet 14. juli 1908. Først var det tre forsøksheat der de tre beste fra hvert heat gikk videre til finalen.
## Resultater
### Forsøksheat

**Heat 1**

**Heat 2**

**Heat 3**

### Finale

Webb, Goulding og Harrison tok ledelsen, Harrison ble diskvalifisert kort etter at han ble passert av Larner. Etter halve distansen var de fire i tet, Lanner vant foran Webb og Kerr tok tredjeplassen foran Goulding.

## Kilder
* Official Report of the Games of the IV Olympiad (1908).
* De Wael, Herman. *Herman's Full Olympians*: "Athletics 1908".  Accessed 31 March 2006. Available electronically at  .
Mørkved bydel

**Mørkved** er en bydel i Bodø og et av de største boligområdene i kommunen. Her ligger blant annet Bodin videregående skole og maritime fagskole, Nord universitet og Politihøgskolens avdeling i Bodø. Mørkved ligger på Innstranda i Bodø.

Innstrandens Idrettslag gir et tilbud til mer enn 1&nbsp;300 medlemmer i området.

I Mørkvedlia ligger er et av landsdelens mest komplette idrettsanlegg med kunstgressbane for fotball, turnhall, to flerbrukshaller, løpebane og Mørkvedhallen klatresenter med over 2500 m2 klatreflate.

Mørkved er holdeplass for togene på Nordlandsbanen. Stoppestedet ble åpnet i 1987.

## Referanser
Beverly Michaels

**Beverly Michaels** (født 28. desember 1928, død 9. juni 2007) var en amerikansk skuespillerinne og modell.
  
## Karriere
Michaels reiste til Hollywood som 19-åring i 1948. Med en høyde på 1,75 meter fant hun raskt jobb som modell, men ble feilaktig navngitt som Beverley Michaels. Senere samme året hadde hun en liten rolle i filmen *[[East Side, West Side (1949)|East Side, West Side]]*. To år senere hadde hun en liten rolle i *[[Tre små ord]]*.
  
I 1951 møtte Michaels indiefilmregissøren og produsenten Hugo Haas, som hun innledet et forhold til. Han gav henne hovedrollen i film noiren *[[Pickup (film)|Pickup]]* (1951). Filmen hadde en begrenset visning, og ble bare satt opp på et fåtall kinoer. Som følge av dette ble den ingen kommersiell suksess. Samarbeidet mellom Michaels og Haas ble avsluttet etter utgivelsen av *[[The Girl on the Bridge (1951)|The Girl on the Bridge]]* (1951), da Haas droppet henne til fordel for nykommeren Cleo Moore. 
 
Michaels hadde ukrediterte roller i *[[Forelsket og umulig]]* og *No Hold Barred*, som begge ble utgitt i 1952. Deretter spilte hun hovedrollen i film noiren *[[Wicked Woman (film)|Wicked Woman]]* (1953), og en birolle i film noiren *[[Crashout]]* (1955). Hun spilte også gjesteroller i TV-seriene *The Adventures of Falcon*, *[[Alfred Hitchcock presenterer]]* og *[[Cheyenne (TV-serie fra 1955)|Cheyenne]]*.
  
I 1956 spilte Michaels inn sine siste filmer, *[[Women Without Men (1956)|Women Without Men]]* og *Blonde Bait*.
  
## Privatliv
I 1949 giftet Michaels seg med Voldemar Vetluguin. Ekteparet ble skilt i 1952. Hun giftet seg med regissøren Russell Rouse i 1955, og de fikk to barn sammen. I 2008 vant sønnen deres Christopher Rouse Oscar for beste filmklipp for *[[Jason Bournes ultimatum (film)|Jason Bournes ultimatum]]* (2007). Ekteskapet mellom Michaels og Russell varte frem til hans død i 1987. Michaels døde av hjerneslag 9. juni 2007 i Phoenix i Arizona. Hun ble 78 år gammel.

## Referanser


## Eksterne lenker
*
Viktor Widegren

**Viktor Widegren** (1915–2001) var en gruve- og verkstedarbeider i Fosdalens Bergverk, formingslærer og kunstmaler fra Malm i Trøndelag.

Han var elev hos professor Harald Krogh Stabell i Trondheim en kort periode tidlig på 1950-tallet og ved Notodden tegnelærer- og sløydskole 1962–1963. Som kunstner utforsket han flere teknikker og metoder og kan ikke plasseres i noen bestemt stilretning.

Widegren av gruvearbeider i 27 år før han ble formingslærer i Malm. Han malte og tegnet også i årene som gruvearbeider og hadde en forholdsvis stor produksjon og et høyt nivå på sitt kunstneriske arbeid.  Widegren arbeidet også med skulpturer i tre og linoleumssnitt.

Widegren deltok i flere kollektivutstillinger i regi av kunstforeningene i Steinkjer og Trondheim på 1950- og 1960-tallet. Høsten 2013 holdt Steinkjer kunstforening en minneutstilling, hvor et bredt utvalg av Widegrens arbeider ble presentert.

To monumentalbilder til Malm skole i 1952, og tre fresker i Malm Samfunnshus i 1954. Et stort mosaikkbilde, «Fanger på flukt over fjellet», i Det norske hus Gornji Milanovac i nåværende Serbia. Bildet er en tributt til jugoslaviske krigsfanger i Norge under siste verdenskrig.

Han var tippoldebarn av maler og professor Otto Henrik Wallgren ved Konstakademien i Stockholm.

I 2004 ble Galleri Widegren etablert i Kulturparken i Malm (Malm samfunnshus), som er en permanent utstilling av et utvalg av hans arbeider. Galleriet var en gave fra Odd Henrik Vanebo til Verran kommune. 

Widegren arbeidet som lærer ved Malm ungdomsskole etter sin utdannelse som formingslærer fram til første halvdel av 1980-tallet. 

## Referanser


## Litteratur
* Odd H Vanebo og Lill Astrid Widegren: *Slave av sitt talent – En biografi om Viktor Widegren og innføring i hans kunstverden*. Oslo 2012. 160 sider.  ISBN 9788299864510
*Steinkjerleksikonet
Nikopol (Bulgaria)

**Nikopol** (bulgarsk: Никопол; tyrkisk: Niğbolu, gresk: Νικόπολις, Nikopolis, ungarsk: Nikápoly, latin: Nicopolis) er en by ved Donau nord i Bulgaria. Den er administrasjonssenteret i Nikopol kommune som finnes i Pleven oblast. Byen ligger fire kilometer nedenfor munningen av elven Osam.

## Referanser


## Eksterne lenker
* 
* Nikopol på guide-bulgaria
Rohit David

**Rohit «Rune» David** (født 22. oktober 1985) er en norsk darts-spiller.

David var i åttendedelsfinale i *World Masters*-turneringen i 2012, og klarte gjennom *the international playoffs* å kvalifisere seg til *BDO World Darts Championship* i 2013.

## Referanser
Theresa Russell

**Theresa Russell** (født **Theresa Paup** 20. mars 1957) er en amerikansk skuespillerinne.
  
## Barndom
Theresa Paup ble født 20. mars 1957 i San Diego i California, som datter av Carole Platt og Jerry Russell Paup. Forholdet mellom foreldrene hennes tok slutt da hun var 6 år gammel, og moren giftet seg med en ny mann da Russell var rundt 7 år. Russell studerte ved Burbank High School og ønsket å bli veterinær, men sluttet på skolen som 16-åring.

## Karriere
Russell hadde jobbet som modell i flere år da hun flyttet hjemmefra som 16-åring. Hun bestemte seg for å satse på en skuespillerkarriere og begynte å studere ved Lee Strasberg Theatre and Film Institute. I tillegg begynte hun å bruke bestefarens fornavn, Russell, som sitt nye etternavn. Russell filmdebuterte i *[[Den siste magnat]]* (1976), med Robert De Niro i hovedrollen, da hun var 19. Deretter spilte hun i *[[Uten en sjanse]]* (1978), med Dustin Hoffman i hovedrollen.

Russell spilte en av hovedrollene i den kontroversielle filmen *[[Besettelse (film)|Besettelse]]* (1980), regissert av hennes fremtidige ektemann Nicolas Roeg. Filmen var den første av totalt seks indiefilmer, regissert av Roeg, som hun spilte hovedrollen i. De øvrige var *[[Eureka (1983)|Eureka]]* (1983), *[[Alt er relativt]]* (1985), *[[Aria (film)|Aria]]* (1987), *[[Avsporing (film)|Avsporing]]* (1988) og *[[Cold Heaven (film)|Cold Heaven]]* (1991). Mange oppfattet filmene som rare og ingen av dem var kommersielle sukesser.

Russell spilte også i mer kommersielle filmer i samme periode, som *[[Knivseggen (1984)|Knivseggen]]* (1984), med Bill Murray, og *[[Sort enke (1987)|Sort enke]]* (1987), med Debra Winger. Hun har i tillegg spilt i filmer som *[[Impuls - Det er lett å miste kontrollen]]* (1990), *[[Kafka (film)|Kafka]]* (1991), *[[Wild Things]]* (1998) og *[[The Believer (film)|The Believer]]* (2001), samt HBO-miniserien *[[Empire Falls (miniserie)|Empire Falls]]* fra 2005. Russell spilte også rollen som konen til Flint Marko, spilt av Thomas Haden Church, i *[[Spider-Man 3]]* (2007) og moren til Elizabeth Taylor, spilt av Lindsay Lohan, i *[[Liz & Dick]]* (2012).

## Privatliv
Russell innledet et forhold til den britiske filmregissøren Nicolas Roeg i 1980. De fikk to sønner, Statten og Maxim, og giftet seg i 1986. Ekteskapet endte i skilsmisse. Begge sønnene deres fikk også en karriere i filmbransjen. Statten jobber som manusforfatter og regissør, mens Maxim er skuespiller.

## I populærkulturen
Pete Townshend i The Who skrev sangen «Athena», som opprinnelig ble kalt «Theresa», etter å ha møtt Russell.

## Filmografi (utvalg)
* 1985 – *[[Alt er relativt]]*
* 1998 – *[[Wild Things]]*
* 2007 – *[[Spider-Man 3]]*

## Referanser


## Eksterne lenker
*
Happy Wheels

***Happy Wheels*** er et filledukkefysikk-basert plattformspill, laget av Jim Bonacci i 2010, som kan spilles gratis i en nettleser med Flash Player installert. Bonacci la også ut en versjon av spillet i Javascript i slutten av 2020 følgende slutten på støtte av Flash Player. Spillet har flere spillbare figurer som bruker forskjellige, noen ganger unormale, kjøretøy for å komme seg gjennom de brukergenererte nivåene. Spillet er kjent for at det inneholder store mengder vold. Spillet blir fortsatt oppdatert og har fått elleve nye figurer siden det kom ut. *Happy Wheels* er nå i versjon 1.87.

## Figurer

*Happy Wheels* har for tiden ni figurer som spillere kan velge mellom. Noen nivåer er begrenset til å kun spilles med en bestemt figur.
* **Wheelchair guy:** En gammel mann i en rullestol med en jetpack festet på. 
* **Segway guy:** En mann med en hjelm og en segway. 
* **Irresponsible** **Dad:** En far som har ungen sin i et barnesete på sykkelen sin. 
* **Effective Shopper:** En overvektig dame som sitter i en motordrevet handlevogn med forskjellige matvarer i vognen. 
* **Moped Couple:** Et par som består av en mann som kjører motorsykkel og en dame som sitter på den.
* **Lawnmower Man:** En mann i en traktorgressklipper. 
* **Explorer Guy:** En mann i en gruvevogn som ligner på Indiana Jones. 
* **Santa Claus:** Slik som den *ekte* julenissen bruker han en slede, men han har to alver i stedet for reinsdyr. 
* **Pogostick Man:** En mann på en hoppestokk. 
* **Irresponsible Mom: **En mor med to barn på en sykkel. Den ene sitter på et sete bak moren og den andre, som er mindre, sitter foran i ei kurv. 
* **Helicopter man: **En mann med helikopter, som kan heise opp ting med magneten under.

## Eksterne lenker
*
Liste over Don Rosas Disney-tegneserier

Dette er en komplett liste over alle Don Rosas Disney-tegneserier fram til hans siste historie i 2006. Listen er sortert i kronologisk rekkefølge etter datoen for første publisering.

## Oppfølgere til Barks' historier
Tony Estanguet

**Tony Estanguet** (født 6. mai 1978) er en fransk padler, som konkurrerer i slalåm (C-1). Han ble tatt ut til å representere Frankrike under Sommer-OL 2012 i London, der han tok gull. Han tok også gull i samme øvelse under Sommer-OL 2000 og Sommer-OL 2004.

## Referanser


## Eksterne lenker
*
Sideris Tasiadis

**Sideris Tasiadis** (gresk: Σιδέρης Τασιάδης; født 7. mai 1990) er en tysk padler av gresk opprinnelse, som konkurrerer i slalåm (C-1). Han ble tatt ut til å representere Tyskland under Sommer-OL 2012 i London, der han vant sølvmedalje.

Under Sommer-OL 2020 i Tokyo som ble arrangert i 2021, tok han bronse i C-1.

## Referanser


## Eksterne lenker
*
Michal Martikán

**Michal Martikán** (født 18. mai 1979) er en slovakisk padler, som konkurrerer i slalåm (C-1). Han ble tatt ut til å representere Slovakia under Sommer-OL 2012 i London, der han tok bronse. Han har også olympisk gull fra Sommer-OL 1996 og Sommer-OL 2008, samt sølv fra Sommer-OL 2000 og Sommer-OL 2004.

## Referanser


## Eksterne lenker
*
Liz Stephen

**Elizabeth «Liz» Stephen** (født 12. januar 1987 i Barre, Vermont) er en amerikansk tidligere langrennsløper som representerte Burke Mountain Academy.

Hun debuterte i verdenscupen i langrenn i 2007 i et renn i Davos. Hennes første opptreden på seierspallen i verdenscupen var på stafetten i Gällivare i november 2012 da det amerikanske laget overraskende kapret tredjeplassen. Stephen hadde da en av de raskeste etappetidene på sin etappe. Hennes beste prestasjon individuelt er en 15.-plass sammenlagt i Tour de Ski 2012/13. På den avsluttende etappen var det kun Therese Johaug som hadde bedre etappetid enn henne.

Stephen representerte USA under Vinter-OL 2010 i Vancouver,  i 2014 i Sotsji samt i 2018 i Pyeongchang.

### Sammenlagtplasseringer i verdenscupen

## Referanser


## Eksterne lenker
*
EM på skøyter 2013

**EM på skøyter 2013**, det 38. for kvinner og det 107. for menn, ble avholdt fra 11. til 13. januar 2013 i Thialf på Heerenveen.

Sist en nordmann vant EM på skøyter for menn, var da Johann Olav Koss ble europamester i 1991. Beste norske plassering i EM på skøyter for kvinner som har vært arrangert siden 1970, bortsett fra i årene 1975 til 1980, er Bjørg Eva Jensens fjerdeplass i 1981. 

## Aktuelle rekorder
### [[Verdensrekorder på skøyter|Verdensrekorder]]

### Mesterskapsrekorder

### Banerekorder

## Medaljevinnere

## Sammenlagt
### Kvinner

### Menn

## Funksjonærer
* Overdommer var Debora Sighel, Italia for kvinnene og Jan Bolt, Nederland for mennene.
* Startere var Hartmut Weirauch, Tyskland og Wim Boerdijk, Nederland for kvinnene og John Magne Eliassen, Norge og Roman Danilov, Russland for mennene.

## Referanser




## Eksterne lenker
* EM-Meny på Norges Skøyteforbunds nettsider
*  Resultatmeny på Isuresults.eu på ISU sine nettsider
*  Resultater på The-Sports.org
*  Resultater på Effesport.nl
*  Essent ISU European Speed Skating Championships Announcement – *Offisiell invitasjon* på schaatsen.nl
Marina Promenade (Dubai)

**Marina Promenade** er ei gruppe på seks skyskrapere med luksuriøse boliger i Dubai Marina i Dubai. Høyden på bygningene spenner fra 77 til 147 meter. De er tegna av Zeidler Partnership Architects, og sto ferdig i 2008.

## Eksterne lenker
* Marina Promenade hos Emaar
* Marina Promenade hos Emporis
Friidrett under Sommer-OL 1908 – 10 miles kappgang menn

**10 miles kappgang** for menn var en øvelsene i friidrett under Sommer-OL 1908 i London. Det var første og eneste gangen distansen har vært med på det olympiske programmet. 25 deltakere fra åtte nasjoner deltok i kappgangkonkurranse som ble avviklet 16. og 17. juli 1908. Først var det to forsøksheat der de fire beste fra hvert heat gikk videre til finalen.
## Resultater
### Forsøksheat

16. juli 1908

**Heat 1**

**Heat 2**

### Finale

17. juli 1908.

## Kilder
* Official Report of the Games of the IV Olympiad (1908).
* De Wael, Herman. *Herman's Full Olympians*: "Athletics 1908".  Accessed 31 March 2006. Available electronically at  .
Lasere og flysikkerhet

Peking av lasere mot fly (eller med andre sterke lyskilder, for eksempel søkelys) kan skape farlige situasjoner ved å føre til distraksjon eller midlertidig blindhet hos piloten, og er spesielt farlig i kritiske faser av flygingen som for eksempel ved landing eller takeoff.

Det er liten sannsynlighet for at hverken en synlig eller usynlig laserstråler brukt av forbrukere kan forårsake permanent skade på pilotens øyne, da det er kun er laservåpen utviklet for militært bruk som er kraftige nok til det. Disse våpnene er dessuten svært dyre og strengt kontrollert slik at det i praksis er umulig for sivile brukere å forårsake strukturelle skader på et fly med en laser.

Man kan oppnå bedre flysikkerhet med tanke på lasere på to måter:
* Folk på bakken må utvise stor forsiktighet for å forhindre eller minimere at lasere eller annet sterkt lys blir rettet i luftrommet, og spesielt mot fly.
* Piloter bør være bevisste på faren om lasere, og ha kunnskap om grunnleggende gjenopprettingsprosedyrer dersom de blir utsatt for lasere.

Peking av lasere mot fly kan være farlig for piloter, og har resultert i arrestasjoner i Norge. I en eventuell rettssak kan straffelovens paragraf 150 anvendes, som har en strafferamme på inntil 6 års fengsel som straff «for den som forstyrrer den sikre drift av luftfartøy».

## Referanser
The Helix Bridge

**The Helix Bridge** er ei 280 meter lang gangbru som binder sammen Marina Centre og Marina South i Marina Bay i Singapore. Den er tegna av arkitekter fra Coz Group og Architects 61, og har form som et DNA-molekyl. Den blei offisielt åpna 24. april 2010.

The Helix Bridge ligger ved sida av bilbruene Benjamin Sheares Bridge og Bayfront Bridge, og går mellom The Float at Marina Bay i Marina Centre og Marina Bay Sands i Marina South. Brua utgjør en del av et stort utviklingsprosjekt i området som også omfatter Marina Bay Sands, Singapore Flyer og Gardens by the Bay. Den fungerer som bindeleddet som gjør at man kan gå rundt hele Marina Bay, en rundtur på 3,5 kilometer.

## Eksterne lenker
* 
* The Helix Bridge hos Archdaily
* 360 graders bilde av The Helix Bridge
* Marina Bay: New bridge at Marina Bay 
* Skyline: New landmark bridge for Marina Bay
Norra Borgafjällen

**Norra Borgafjällen** (sørsamisk: *Böörkeje*) er et ca. 20&nbsp;km langt fjellparti som ligger nord for Borgasjön i svensk Lappland. Området ligger i Dorotea kommune i Västerbottens län. De høyeste toppene er Jiengejehtseme (1477 moh.) i sørøst og Kruanahke (1427 moh.) i nordvest.

## Referanser
Selvfokusering (optikk)

Innen optikk er **selvfokusering** en ikke-lineær optisk prosess hvor brytningsindeksen til et medium øker ved kraftig elektromagnetisk stråling. Et eksempel er ved økende optisk intensitet i en laserstråle som i utgangspunktet er mer intens i midten enn ved kantene, og dermed skaper en positiv (konvergerende) og samlende linse i mediet den treffer. Intensiteten av den selvfokuserte regionen av den elektromagnetiske bølgen vil øke på vei inn i mediet, helt til strålen etterhvert er så fokusert at den forårsaker eventuelle skader på mediet og prosessen stopper opp.

Selvfokus har stort sett blitt observert når strålingen fra femtosekundlasere går seg gjennom faste stoffer, væsker og gasser. Avhengig av hvilke type materialer og intensiteten av strålingen er det flere ulike mekanismer som vil skape variasjoner i brytningsindeksen og resultere i selvfokusering. De to viktigste årsakene er Kerr-indusert selvfokusering og plasma-selvfokusering.

## Referanser


## Litteratur

*Relativistic channeling By R. A. Carrigan, James A. Ellison, North Atlantic Treaty Organization. Scientific Affairs Division
Marina Bay (Singapore)

**Marina Bay** (kinesisk: 滨海湾; pinyin: *bīnhǎiwān*; malayisk: *Teluk Marina*; tamilsk: மரீனா பே) er ei bukt i den sørlige delen av Singapore, rett øst for byens sentrum. Området har gått gjennom ei stor ansiktsløfting på 2000-tallet, og de fleste av Singapores landemerker, blant annet Marina Bay Sands, ArtScience Museum og Esplanade – Theatres on the Bay, samt byens karakteristiske skyline, befinner seg her. Det går en 3,5 kilometer lang gangvei rundt hele bukta.

## Byggverk og prosjekter
* ArtScience Museum
* Bayfront Bridge
* Clifford Pier
* Common Services Tunnel
* Esplanade – Theatres on the Bay
* Gardens by the Bay
* Marina Bay Street Circuit
* The Helix Bridge
* Marina Barrage
* Marina Bay Cruise Centre Singapore
* Marina Bay Financial Centre
* Marina Bay Golf Course
* Marina Bay Link Mall
* Marina Bay Sands
* Marina Promenade
* Marina South Pier
* Millenia Walk
* One Marina Boulevard
* One Raffles Quay
* One Shenton Way
* The Float@Marina Bay
* The Sail at Marina Bay
* Singapore Flyer
* Suntec City
* Youth Olympic Park

## Eksterne lenker
*
ArtScience Museum

**ArtScience Museum** er et kunst- og vitenskapsmuseum i Marina Bay i Singapore. Det utgjør en del av komplekset Marina Bay Sands. Bygninga er tegna av Moshe Safdie, og har form som en lotusblomst.

Museet åpna 17. februar 2011. Det har en permanent utstilling, men har hovedsakelig utstillinger på utlån fra andre museer.

## Eksterne lenker
*
Fergeforbindelsen

**A/S Fergeforbindelsen**, også skrevet **Færgeforbindelsen**, er et tidligere norsk fergerederi med hovedkontor i Narvik. Rederiet ble dannet av Narvik bileierforening i januar 1927, med en aksjekapital på 15&nbsp;000 kroner. Det gikk deretter til innkjøp av Nord-Norges første bilferge, «Oskarsborg», for 13&nbsp;000 kroner. Fra 1927 til 1964 drev Fergeforbindelsen et samband over Rombaken mellom Narvik by og Øyjord, i den tidligere Ankenes kommune. Fra den 28. juni 1930 til den 1. juli 1938 drev rederiet også et samband over Ofotfjorden mellom Narvik by og Liland i Evenes.

Fergeforbindelsen fikk bygd to fergekaier, i Vassvik i Narvik og på Øyjord, og fikk levert «Oskarsborg» den 26. juni 1927. I løpet av sine driftsår eide rederiet ytterligere fire ferger som alle bar navnene «Oskarsborg» eller «Frydenlund» etter to bydeler i Narvik.

Rederiet opphørte å eksistere da grunnlaget for driften ble borte ved åpningen av Rombaksbrua den 26. september 1964. Noen av selskapets ansatte fikk nytt arbeid med å kreve inn brupenger.

## Fergesambandet Narvik–Øyjord
Fergeforbindelsen startet opp ordinær sommerdrift på fergesambandet mellom Narvik og Øyjord fra 3. juli til oktober 1927. I løpet av sesongen ble det befordret  personer og  biler på sambandet. Stor trafikk på sambandet førte til at ventetiden ofte var på flere timer, selv med bare tyve minutters overfartstid. Det ble også et problem for Troms Innland Rutebiler at fergelemmene ikke kunne garantere for en vekt på to tonn, og i 1929 overtok busselskapet fem aksjer for fem hundre kroner mot at det skulle legges tilrette for frakt av busser.

Et forsøk med helårs drift på sambandet ble gjort i 1929–30, og i 1930 fraktet «Oskarsborg» og suppleringsferga «Frydenlund»  passasjerer og  biler. Trafikken sank på begynnelsen av 1930-tallet, og økte igjen betydelig fra 1935.

### Takster

## Rederiets ferger

## Se også
* Europavei 6' historie i Nordland
* Europavei 10

## Referanser


## Kilder
* Det tyske nettstedet Fjordfähren in Norwegen
* Bjørn Foss (1986). *Ferjelandet*. Forlaget Nordvest, Ålesund. Side 36. ISBN 82-90330-33-2.
* Steinar Aas (2001): *Byen, banen og bolaget 1902–1950* (Narviks historie bind I). Side 153 og 378. ISBN 82-996128-1-0
Alta California

**Alta California** (norsk: *Øvre California*) var en provins og territorium i Ny-Spania, senere et territorium og departement i Mexico, fram til 1848 da den ble annektert av USA. Territoriet ble etablert i 1804, da den nordlige delen av provinsen *[[Las Californias]]* fra 1769 ble delt i Alta California og Baja California (Nedre California) som fortsatt er en delstat i Mexico.

Verken Spania eller Mexico lyktes i å kolonisere området utover de sørligste områdene og de sentrale kystområdene. De øvet derfor ikke noen effektiv kontroll utover dagens Sonoma County i nord eller fjellene langs kysten i vest. Mye av de indre landsområdene, som Central Valley og Californias ørkenområder forble dermed *[[de facto]]* under kontroll av urinnvånerne fra til sent undere det mexicanske styret da mer av områdene i innlandet ble gitt til settlere, og særlig etter 1841 da store mengder innvandrere fra USA begynte å etablere seg i innlandsområdene.

Store områder øst for Sierra Nevada og San Gabriel Mountains ble hevdet å være en del av Alta California, men ble aldri kolonisert. I sørøst, bakenfor ørknene og Coloradoelven var det spanske settlere i Arizona.

De administrative reformene i 1836 gjorde at Alta California igjen ble administrert sammen med Baja California, da *Las Californias* gjenoppsto. Alta California ble avgitt til USA gjennom freden i Guadalupe Hidalgo av 2. februar 1848 som avsluttet den meksikansk-amerikanske krigen 1846-1848. To år senere ble California tatt opp som delstat i USA. De øvrige delene av Alta California ble etter hvert delstatene Arizona, Nevada og Utah, mens deler av statene Colorado, New Mexico og Wyoming fikk områder som tidligere hadde vært en del av Alta California

Navnet blir fortsatt brukt av noen i politisk sammenheng for å protestere mot Den meksikansk-amerikanske krigen som førte til annekteringen, dvs. det som i USA blir kalt for «Mexico-krigen» og i Mexico for «Den nordamerikanske invasjonen».
Following

***Following*** er en britisk thrillerfilm fra 1998, skrevet og regissert av Christopher Nolan.

## Handling
Filmen forteller historien om en ung mann som følger etter fremmede i Londons gater, og etterhvert blir dratt ned i en kriminell underverden når han ikke klarer å holde avstanden til menneskene han følger.

## Om filmen
Filmen er Nolans debutfilm som regissør, og var laget etter et meget sparsommelig budsjett. Scener ble øvd på i god tid i forkant slik at det bare trengtes ett eller to opptak. Dette var for å spare bruken av 16mm-film, som Christopher Nolan hadde betalt for av egen lommebok. Foruten manus og regi, sto Nolan for både foto, klipp og produksjon selv.

## Medvirkende
* Jeremy Theobald i rollen som den unge mannen
* Alex Haw i rollen som Cobb
* Lucy Russell i rollen som blondinen
* John Nolan i rollen som politimann
* Dick Bradsell i rollen som den skallede mannen
* Jennifer Angel i rollen som servitør
* Nicolas Carlotti i rollen som bartender
* Darren Ormandy i rollen som regnskapsfører

## Eksterne lenker
*
66 (album)

***66*** er det 6. samlealbumet til Wenche Myhre som ble gitt ut i 2013.

## Sporliste

# «Når jeg blir 66» (Udo Jürgens/Wolfgang Hofer/Ole Paus) - 4.17
# «Prinsesse smil» (Åge Aleksandersen) - 4.52
# «Hjertekammer» (Hanne Sørvaag/Kim Edward Bergseth) - 4.00
# «Vinter og sne» (Sigurd Jansen/Alfred Næss) - 2.42
# «I'm a Woman» (Sigvald Tveit/Eyvind Skeie) - 4.33
# «Har du hørt historien om de tre små fisk» (Saxi Dowell/Ingebrigt Davik) - 2.41
# «Du og jeg og vi to» (Paul Curtis/Yngvar Numme) - 2.38
# «Reise med vind» (Åge Aleksandersen) - 5.00
# «Over regnbuen» (Harald Arlen/E. Y. Horburg/Alf Prøysen) - 3.42
# «Den jeg ville bli» (Benny Andersson/Tim Rice/Björn Ulvaeus/Runar Borge) - 3.44
# «Vår herres klinkekule» (Erik Bye/Finn Ludt) - 5.34
# «Alt har en mening nå» (Dan Attlerud/Michael Clauss/Thomas Thörnholm/Jan Vincents Johannessen) - 2.57
# «Wenches Hit-Medley» 4.52
# «Vi lever» (Salvatore Cutugno/Michel Sarduo/Pierre Delanoe/Jan Eggum) - 4.38
# «Du skal få din dag i morgen» (Per Kristian Indrehus/Geir Olav Bøkestad/Jan Vincents Johannessen) - 3.18

## Referanser
OS X v10.8

**Mac OS X versjon 10.8 «Mountain Lion»** er den niende utgivelsen av OS X (tidligere kalt Mac OS X), for Apple Inc. datamaskiner og servere. OS X Mountain Lion ble utgitt 25. juli 2012. Den har fått funksjoner fra iOS, som notater og påminnelser. 

Med OS X Moutain Lion ble en rekke nye funksjoner og forbedringer lansert, blant annet:
*Bedre integrering med iCloud (Apples skylagring og synkroniseringstjeneste.)
*Påminnelser - En applikasjon for å opprette påminnelser og/eller gjøremål. 
*Notater - En applikasjon for å opprette enkle dokumenter.

*Meldinger (iMessage) - En applikasjon for å sende meldinger eller filer mellom produkter som kjører OS X og iOS (iPhone, iPod Touch og iPad)
*Varslingsenter - En funksjon for å vise nye varslinger som for eksempel e-post, programvareoppdateringer eller kalender påminnelser.
*Power Nap - En funksjon som gjør at Mac'en kan utføre nettverkstjenester som f.eks. programvareoppdatering, mens den er i dvale.
*Deling - En funksjon som gjør det mulig å dele feks filer og nettsteder ved hjelp av tjenester som Facebook, Twitter, E-post og Air-Drop.
*Facebook - Inkluderer mulighet for å lage en statusoppdatering tett fra varslingssenteret, legge ut bilder og importere kontakter. Det er også mulig å få varsler fra Facebook rett fra varslingssenteret
*Twitter - De samme funksjonene som Facebook.
*Air-Play - Trådløs over-føring fra mac-en til en HD-Tv gjennom Apple TV.
*Game Center - Et program for å sammenligne score og ranking på spill med andre. 

## Forbedringer
*Forbedret sikkerhet levert av den nye sikkerhetstjenesten Gatekeeper.
*Søk rett i fra adresselinjen på Safari.
*En nye og mere elegant måte å skifte faner i Safari. 

Kilde: Apple.com/no/macosx
## Eksterne lenker
*
Gunnar Olram

**Gunnar Carl Andreas Olram** (født 19. desember 1908 i Fredrikshald (Halden), død 12. januar 2001 i Oslo) var en norsk skuespiller.

Han jobbet ved Centralteatret 1930–31 og 1934–44, ved Oscarsteatern i Stockholm 1931–34, Studioteatret 1945–50 (delvis som sjef), Folketeatret (leder av barneteatret) 1952–59, Oslo Nye Teater 1959–64 og Nationaltheatret 1964–78.  Han spilte også i flere filmer og TV-oppsetninger.  Olram skrev sammen med Knut Vidnes manuskriptet til barnefilmen Toya fra 1956, der han også spilte onkel Gunnar. Olram underviste ved Statens Teaterhøgskole, hadde regi og sto på rollelisten for noen oppsetninger av Fjernsynsteatret (1963, 65) og ledet Norsk Skuespillerforbund 1962–64.

## Opptredener i film og TV
* 1984 *[[Siste tog til Påfuglland]]* (TV-film)
* 1981 *[[Liten Ida]]*, Mr. Revaasen
* 1979 *[[En Fallit]]* (TV-film), Konsul Lind
* 1977 *[[Veien opp til himmels]]* (novellefilm), Disponent Hallén
* 1973 *[[Tre søstre]]* (TV-film), Tsjebutykin
* 1973 *[[Fem døgn i august]]*, i kantina
* 1972 *[[Fysiske fordeler]]* (episode av *[[Fleksnes]]*, TV-serie), eldre mann
* 1970 *[[Douglas (film)]]*, Ahrman
* 1961 *Frisøndag* (TV-film), Christian - en krovert
* 1956 *[[Toya]]*, onkel Gunnar
* 1954 *[[Aldri annet enn bråk]]*, Cornelius Wang
* 1948 *Kommer du, Elsa?*, Professoren
* 1944 *[[En herre med bart]]*, Eliassen, fullmektig
* 1940 *[[Tørres Snørtevold]]*, Lapsen
* 1940 *[[Bastard (film)]]*, en orotsjon

## Referanser


## Eksterne lenker
*
Edvard Hammond

**Edward Hammond** (–1711) var en dansk-norsk stiftsamtmann, bror til Sara Hammond. 

Han fødtes i Trondhjem som sønn av av den engelske kjøpmann Thomas Hammond og hustru Elisabeth Sommerschild (d. 1682). Han ble student fra Trondhjem i 1687, baccalaureus 1688 og året etter sekretær i Danske Kancelli. 1699 ble han assessor i Rentekammeret, og året etter amtmann i Stavanger amt. I 1709 fikk han tittel av kanselliråd og året etter etatsråd. I 1710 utnevntes han til stiftsamtmann i Bergen. Året etter døde han i samme by. 

## Ekteskap
Hammond giftet seg i Helsingør i 1701 med Else Sophie von der Pfordten (d. 1741), datter av Hans Rasmus van der Pfordten, generalmajor og kommandant på Kronborg.

## Referanser
Phyllognathus

* Se systematisk inndeling

***Phyllognathus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (ca. 15-25 millimeter), kraftige, blankt rødbrune biller. Kroppsformen er kort og bred, parallellsidig, uten påfallende hår. Hannen har et lite, krumt horn i pannen, forkanten av thorax er ofte uthulet og kan ha et kraftig horn på hver side.

## Levevis
Larvene lever i jorda, der de spiser røtter og råtnende organisk materiale.
Artene kan være meget tallrike på gressmark. De voksne billene kommer gjerne til lys.

## Utbredelse
Slekten er hovedsakelig utbredt i Afrika, men *[[Phyllognathus excavatus]]* forekommer i det sørvestlige Europa, én art i Sørvest-Asia, én i India og omkringliggende områder og én i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Phyllognathus* Eschscholtz, 1830
******** *[[Phyllognathus burmeisteri]]* Arrow, 1911 - Afrika
******** *[[Phyllognathus carnei]]* Allsopp, 1990 - Australia
******** *[[Phyllognathus degener]]* Fairmaire, 1891
******** *[[Phyllognathus dionysius]]* (Fabricius, 1792) - fra Pakistan til Vietnam
******** *[[Phyllognathus excavatus]]* (Forster, 1771) – forekommer i Nord-Afrika og Sørvest-Europa
******** *[[Phyllognathus orion]]* (Olivier, 1789) - Vest-Afrika
******** *[[Phyllognathus sabatinellii]]* Endrödi, 1979 - Somalia
******** *[[Phyllognathus silenus]]* (Fabricius, 1775)  - Sørvest-Asia

## Eksterne lenker
* Bilde av ''Phyllognathus silenus''
* Bilde av ''Phyllognathus degener''
*
Max Chilton

**Max Alexander Chilton** (født 21. april 1991 i Reigate i Surrey) er en engelsk racerfører. Han debuterte i Formel 1 i , hvor han kjører for Marussia. Han har tidligere kjørt for det Marussia-støttede GP2-teamet Carlin Motorsport i 2012. 

Chilton kommer fra en racing-familie, og hans far, Grahame, er eier av Carlin Motorsport-teamet. Hans bror Tom er også en racerfører, og konkurrerer for tiden i World Touring Car Championship. 
__TOC__

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
*
Carl Falck

**Carl Wilhelm Andreas Falck** (1907–2016) var en norsk forretningsmann.

Falck tok juridisk embetseksamen i 1931 ved Universitetet i Oslo. Han flyttet tilbake til Oslo i 1937 etter å ha jobbet i Tønsberg og Fredrikstad. Deretter bodde han i Bærum fra 1949 til 1985 og var som pensjonist blant annet formann i Voll Vel. Falck giftet seg i 1941 med Marie von Tangen Lampe (1918–2010), datter av Marie født von Tangen og Gunnar B. Lampe, administrerende direktør i Landslaget for Reiselivet i Norge.

Fra 1948 til 1975 var han administrerende direktør i Norges Grossistforbund som senere er blitt en del av Virke. Organisasjonen var sentral i arbeidet med å øke engroshandelens produktivitet. Falck var i flere år formann i Fagutvalget for omsetningen i Norsk Produktivitetsinstitutt og Produktivitetskomitéen i International Wholesale Center, og Det internasjonale Handelskammers komité for markedsføring 1952. Han var medlem av Konkurslovutvalget fra 1953 til 1972 og formann i norske komité for markedsføring 1968.

Han skrev et stort antall artikler i dags- og fagpressen og holdt en rekke foredrag i inn- og utland. Han var president i Oslo Rotary Klubb fra 1962 til 1963. Han var utnevnt til Paul Harris Fellow. Han var medlem av representantskapet i Kristiania Folkebank/Realbanken/Andresens Bank og styremedlem i SOS-barnebyer.

Han var sønn av Laura Falck og Carl Falck, som var bokhandlere i Tønsberg.

Fra 15. oktober 2012 til sin død var han Norges eldste mann.

## Publikasjoner

* *Engroshandelen i USA*
* *[http://urn.nb.no/URN:NBN:no-nb_digibok_2007073100081 Strukturendringer i varehandelen]*, 1969

## Referanser


## Eksterne lenker
* «Lagersjefen Carl Falck» *[[Aftenposten]]*, 13. april 2013
* «Noen tanker fra Norges eldste mann» *[[NRK]]*, 12. juni 2013
* «Carl Falck»
Solglimt

**Solglimt** kan referere til:

*FLK «Solglimt», flytende hvalkokeri (1900–1947)
*«Solglimt» (selfangstskute), selfangstskute som i 1907–1908 deltok på en ekspedisjon til Crozetøyene
*Máze Idrettslag, tidligere  Idrettslaget Solglimt
*Solglimt Trykkeri, trykkeri i Sandane i Sogn og Fjordane
Breim gamle kirke

**Breim gamle kirke** (også omtalt som Ree kirke, Reed Kyrkje og gamle Breimskyrkja) var en langkirke fra 1670 beliggende på gården Hetle ved Breimsvatnet vest for Re i Gloppen kommune i Sogn og Fjordane. Kirken stod i mer enn 200 år og ble først revet i 1887 etter at nye Breim kirke ble reist 500 meter mot sør, på området kalt Reøyane.

Plasseringen nær Breimsvannet kan forklares med god tilgang vannveien, først for byggingen og tilførsel av materialer, og deretter for bygdefolket som blant annet kom med båt. Folk fra Kandal på vestsiden og Førde i Jølster og Årdal i Breim mot sør soknet til kirken.

En synfaring på kirken i 1722 karakteriserte bygget som en god tømmerbygning. Kirken var malt innvendig. Taket skal ha vært blått med stjerner, sol og måne, samt flere figurer. Veggene var dekorerte med engler og apostler og skapninger med lange tunger. I tillegg var det malt blomstrer på vegene.

Gimmestad gamle kirke ved Gloppefjorden, som ble bygget i 1692, har en arkitektur som skal ha vært inspirert av denne kirken. Kirken på Reed var trolig rødmalt fra ferdigstillelse slik kirken på Gimmestas ble det. I etterkant av reformasjonen var kjærlighetsfargen rødt vanlig brukt på kirker. Bildet av fotograf Axel Lindahl (1841–1906) viser en hvit kirke. Det kan tyde på at kirken ble malt hvit en gang på 1800-tallet.

Kirkegården er siden fredet. Det kirkelige fellesrådet i Gloppen planlegger å ruste opp hele området. Spesielt murene er skadet av flomvann i årenes løp.
 
## Historie
De tidligste skriftene som omtaler Re som kirkested er fra 1308. Der omtales *Res Kirkia a Breidefne*. Plasseringen av kirken er ikke kjent, men det er naturlig å tenke at den lå forholdsvis tett på Breimsvatnet. I et brev fra bispen i 1339 står det at kirken er sterkt skadet av brann eller uvær. Det antas at skadene har vært så store at en ny kirke ble bygget. Den nye kirken var trolig en stavkirke.

Stavkirken fra 1339 ble erstattet av en ny kirke 1620. Bygget var en forholdsvis stor korskirke med tårn og våpenhus mot vest, kor mot øst og et høyt sutak lagt med høvlede bord. Bygget trehvitt inne og satt med tjære utvendig. Bygget har trolig vært skrøpelig, for over de kommende årene er det omtalt en rekke reparasjoner. I 1663 stod kirken falleferdig. Det ble besluttet å bygge en ny.

Den nye kirken ble bygget i tømmer, og stod ferdig i 1670, noe mindre enn den gamle.

## Eksterne lenker
* Fylkesarkivet Sogn og Fjordane
Carl Arnoldus Müller

**Carl Arnoldus Müller** (født 14. november 1886 i Nord-Odal, død 25. september 1983 i Oslo) var en norsk lege som forsket på arvelighet innen hjerte- og karsykdommer.

Etter examen artium 1904 fra Kristiania katedralskole ble han cand.med. i 1910 og åpnet i 1912 egen praksis.  Carl fortsatte i forskerveien  og oppnådde en dr.med. i 1922 på avhandlingen *Die Messung des Blutdrucks am Schlafenden als Klinische Methode*, som handlet om måling av blodtrykk hos sovende.  Han jobbet fast ved Ullevål sykehus frem til 1956 (overlege fra 1927).  Fra 1951 var han også professor ved Universitetet i Oslo.  Han gikk av med pensjon i 1957.

Sammen med Francis Harbitz (1867–1950) ga han i 1937 navn til Müller-Harbitz' sykdom, en arvelig defekt i stoffskiftet som leder til mer kolesterol og således sjanse for hjertesykdom (høy dødelighet).

Han var sønn av Jørgen Carsten Müller (1855-1933) som var lege i Nord-Odal og senere bylege i Kristiania. Mora het Maren Christiane Christofa (Kitty) Erichsen (1862–1946).  I 1913 giftet han seg med legedattera Louise Jervell (1891–1984).  De fikk barna Jørgen Carsten Müller (1914–99), Louise Müller (1915–92) og Kirsten Müller (født 1920).  Sønnen Jørgen Carsten ble også professor i medisin.
:''Se Müller (slekt)
## Verv
* Nasjonalforeningen for folkehelsen, råd for hjerte- og karsykdommer første formann 1955–59, æresmedlem 1976
* formann i den indremedisinske foreningen i Oslo 1933–35
* Norsk indremedisinsk forening formann 1934–38, æresmedlem 1965
* Det norske medicinske Selskab formann 1943–46
* Det norske Videnskaps-Akademi innvalgt 1944

## Utmerkelser

* St. Olavs Orden, kommandør 1956
* Deltagermedaljen
* St. Hallvardmedaljen

## Referanser
Carsten Müller

**Jørgen Carsten Müller** (født 1. januar 1914, død 29. desember 1999) var en norsk lege som fant ut hvordan sykdommer i lungene kunne påvirke hjertet.

Etter examen artium 1932 og cand.med. i 1941 virket han efter den andre verdenskrig på Rikshospitalet og ved fysiologisk institutt på Universitetet i Oslo. Fra 1949 var han assisterende lege på avdeling VIII ved Ullevål sykehus, der hans far Carl Arnoldus Müller var overlege. Selv overtok han denne stillingen på sent 1960-tall og fikk ansvar for utdanningen av leger, i stillingen som professor fra 1972 til 1984.  Før dette hadde han fra 1958 jobbet ved det nyopprettede Telemark fylkessykehus i Skien og også tatt den medisinske doktorgraden i 1959 med en avhandling om hjertekateterisering av pasienter med kronisk lungesykdom, spesielt lungetuberkulose. Som sin far var han også formann i Norsk Selskap for Indremedisin og Det norske medicinske Selskab.

Han virket i det private for dr. Valentin Fürsts Medisinske Laboratorium i Oslo, og var hovedlege i forsikringsselskapet Fram og Gjensidige frem til 1984. På 1930-tallet var han med på å starte Oslos første jazzklubb.

## Familie
Carsten Müller ble i 1940 gift med Vigdis Bull-Hansen (født 1916), og de fikk barna Ellen (1942), Carl Arnoldus (1944), Cecilie (1945) og Fredrik (1954). Både hans far Carl Arnoldus Müller (1886–1983) og flere av forfedrene var leger.  

:''Se Müller (slekt).

## Verv og utmerkelser
* formann i Norsk Selskap for Indremedisin, 
* Norsk Cardiologisk Selskap, æresmedlem i 1999. Formann i spesialkomitéen for indremedisin og spesialistkomitéen for hjertesykdommer
* Den norske lægeforening, i landsstyret 1963, 
* Det norske medicinske Selskab, formann 1981-83
* Legenemnda for flyvere, fast medlem 1976–84.

## Referanser
Carl Arnoldus Müller (1818–1893)

**Carl Arnoldus Müller** (født 20. desember 1818 i Trondheim, død 21. august 1893) var en norsk skolemann, politiker og ordfører i Trondheim i 1871.

## Biografi
Han tok sin filologiske embetseksamen i 1844 og var lærer ved Nissens Latin- og Realskole frem til 1850 og Kristiania katedralskole 1850–51, før han i 1851 fikk jobb ved Trondheim katedralskole. Fra 1853 var han rektor etter Frederik Moltke Bugge (1806–53) som hadde vært rektor fra 1833.  Han ble visepreses i Det Kongelige Norske Videnskabers Selskab. Han foretok flere oversettelser, blant annet den første oversettelsen av Ludvig Holberg sine *Epigrammer* i 1862, under pseudonymet *Just Justesen*.

Han var i tiden 1868–76 suppleant til Stortinget (fire perioder), og medlem av gasje- og pensjonskomiteen 1871–73. Han ble i Trondheim til i 1874 da han fikk jobb som rektor ved Kristiania katedralskole og var der til sin død i 1893.  Her ble han medlem av Christiania Theaters styre fra 1875 til 1879.  I 1882 mottok han St. Olavs Orden.

I 1851 giftet han seg med Arnoldine von Westen Sylow Kjeldsberg (1824–98) som var enke etter hans bror Nicolai Reinholt Müller (1812-1848). Arnoldine fra Kristiansund var søster til Rasmus Kjeldsberg (1828–97) som i 1856 etablerte kaffehuset Kjeldsberg i Trondheim.

Sønnen Otto Thott Fritzner Müller (1864–1944) var stortingsrepresentant for Halden og satt i Kirke- og skolekomiteen.  Datteren Arnolda von Westen Sylow (1859–1944) ble gift med banksjef og politiker Christian Schaanning (1855–1923). En eldre sønn Jørgen Carsten Müller (1855–1933) ble bylege i Christiania og far til professor i medisin, Carl Arnoldus Müller (1886–1983), som igjen var far til Jørgen Carsten Müller (1914–1999), også han professor i medisin.
:''Se  Müller (slekt)

## Utgivelser
* 
* 
* 
* 
* 
* 
* 
* 

## Utmerkelser
* St. Olavs Orden, kommandør i første klasse 1882.

## Referanser


## Eksterne lenker
* 
*